AIŠKINAMASIS RAŠTAS

Dėl Molėtų rajono savivaldybės 2019 m. biudžeto patvirtinimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės 2019 m. biudžeto planuojamos pajamos – 19930,4 tūkst. Eur ir planuojamos skolintis lėšos 500 tūkst. Eur (1 priedas), asignavimai – 21112,7 tūkst. Eur (3 priedas). 2019 m. rajono savivaldybės biudžeto pajamos koreguojamos 682,3 tūkst. Eur (2018 m. nepanaudota pajamų dalimi), iš kurių 193,3 tūkst. Eur planuojama panaudoti tiksliniam finansavimui (7 priedas) ir trumpalaikiams įsipareigojimams, buvusiems 2018 m. gruodžio 31 d., padengti (28,3 tūkst. Eur) (6 priedas).

Savivaldybė 2018 m. planuoja skolintis 500 tūkst. Eur paskolų grąžinimui. Pasiskolinta suma būtų 14,9 tūkst. Eur mažesnė už grąžinamų paskolų dydį.

**1.1. PAJAMOS**

Molėtų rajono savivaldybės 2019 metų biudžeto pajamas iš mokesčių, dotacijų ir kitų pajamų sudaro 19930,4 tūkst. Eur., tai yra 1407,6 tūkst. Eur mažiau negu pernai. 2018 m. patikslintas biudžeto pajamų planas yra 21338 tūkst. Eur.

Savivaldybės prognozuojamos pajamos ir savivaldybės biudžetui skiriamos gyventojų pajamų mokesčio dalys patvirtintos 2019 metų valstybės ir savivaldybių biudžetų finansinių rodiklių patvirtinimo įstatyme. Savivaldybės prognozuojamos gauti pajamos skaičiuojant savivaldybių biudžetų finansinius rodiklius yra 10329 tūkst. Eur. Prognozuojamų pajamų, gyventojų pajamų mokesčio, tenkančio Molėtų rajono savivaldybei apskaičiavimas pateikiamas lentelėje:

|  |  |  |  |  |  |
| --- | --- | --- | --- | --- | --- |
| **Eil.  Nr.** | **Mokesčių pavadinimas** | 2018 metų  pajamų planas | 2019 metų  prognozuojamos pajamos | Skirtumas  tarp 2019 ir 2018 metų | **Pastabos** |
| **1.** | **Gyventojų pajamų mokestis** | **9715** | **9925** | **210** |  |
| ***1.1.*** | ***Pastovioji GPM dalis*** | ***9004*** | ***8753*** | ***-251*** | ***(42,77 %) viso GPM*** |
| 1.1.1. | Molėtų rajono savivaldybės prognozuojamas gyventojų pajamų mokestis | 5061 | 4353 | -708 | Prognozuojamas Molėtų  rajono gyventojų pajamų mokestis (100 % pervedamas savivaldybei) |
| 1.1.2. | Išlaidų struktūros skirtumams išlyginti | 1773 | 1951 | 178 | Šią GPM sumą lemia nuo  savivaldybės veiklos nepriklausantys objektyvūs veiksniai (rodikliai detalizuojami 1-oje lentelėje) |
| 1.1.3. | Gyventojų pajamų mokesčiui išlyginti | 2170 | 2449 | 279 | Ši suma apskaičiuojama  pagal nustatytą išlyginimo koeficientą ir pagal gyventojų pajamų mokestį vienam gyventojui |
| ***1.2.*** | ***Kintamoji GPM dalis*** | ***711*** | ***1172*** | ***461*** | ***(4,02 %) viso GPM*** |
| 1.2.1. | Praeitų metų suma kintamajai GPM daliai apskaičiuoti | 427 | 711 | 284 | 711 tūkst. Eur yra 2018 m. GPM dalis tenkanti 2019 m. |
| 1.2.2. | Savivaldybės išlaidų pokyčiams kompensuoti | 284 | 236 | -48 | Skiriama dėl Seimo ir Vyriausybės priimtų sprendimų |
| 1.2.2.1. | Valstybės ir savivaldybių  įstaigų darbuotojų darbo apmokėjimo įstatymui laipsniškai įgyvendinti | 140 | 69 | -71 | Minimalių koeficientų didinimui ir kintamosios dalies nustatymui |
| 1.2.2.2. | Minimaliai mėnesinei algai padidinti | 64 | 79 | 15 | 2018 m. iki 400 Eur 2019 m. iki 430 Eur  (555 Eur dėl darbo užmokesčio reformos) |
| 1.2.2.3. | Kultūros darbuotojų darbo užmokesčiui padidinti |  | 39 | 39 | Didinama 64 Eur kiekvienai kultūros darbuotojo pareigybei |
| 1.2.2.4. | Pareiginės algos (atlyginimo) baziniam dydžiui didinti | 65 | 62 | -3 | nuo 132,5 iki 134,2 (173 Eurai po reformos) |
| 1.2.2.5. | Perduotos lėšos VĮ Registrų centrui dėl neatlygintino duomenų teikimo |  | -13 | -13 | Apskaičiuota pagal 2017 m. faktinius mokėjimus |
| 1.2.2.6. | Valstybės tarnautojams grąžintino neišmokėto darbo užmokesčio dalis | 15 |  | -15 | 2019 m. mokama iš savivaldybės lėšų |
| 1.2.3. | Savivaldybės prognozuojamų pajamų mažėjimui kompensuoti | 0 | 225 | 225 | Ši dalis apskaičiuota palyginus ateinančių (90 %)  ir einamųjų metų savivaldybių prognozuojamas pajamas |
| **2.** | **Pajamos ir mokesčiai iš turto** | 348 | 370 | 22 |  |
| 2.1. | Žemės mokestis | 200 | 200 | 0 |  |
| 2.2. | Nekilnojamojo turto mokestis | 70 | 90 | 20 |  |
| 2.3. | Paveldimo turto mokestis | 10 | 10 | 0 |  |
| 2.4. | Valstybinės žemės nuomos mokestis | 68 | 70 | 2 |  |
| **3.** | **Kitos pajamos** | 30 | 34 | 4 |  |
| 3.1. | Valstybės rinkliavos | 20 | 22 | 2 |  |
| 3.2. | Pajamos iš baudų ir konfiskacijų | 9 | 10 | 1 |  |
| 3.3. | Kitos neišvardintos pajamos | 1 | 2 | 1 |  |
| **Iš viso pajamų:** | | **10093** | **10329** | **236** |  |

2019 m. planuojama surinkti 9925 tūkst. Eur gyventojų pajamų mokesčio, tai 210 tūkst. Eur daugiau nei 2018 m.

2019 m. planuojama surinkti 300 tūkst. Eur turto pajamų, iš kurių žemės mokestis -200 tūkst. Eur, nekilnojamojo turto mokestis-90 tūkst. Eur ir paveldimo turto mokestis-10 tūkst. Eur. 2018 m. metais iš šių mokesčių savivaldybės biudžetas gavo 393,4 tūkst. Eur. pajamų.

Žemės nuomos mokesčio 2019 m. planuojama surinkti – 70 tūkst. Eur. 2018 metais gauta 73,9 tūkst. Eur. Žemės nuomos pajamos kasmet mažėja, kadangi mažėja nuomojamos valstybinės žemės nuomotojų skaičius.

Kitų pajamų dalis bendrose pajamose nežymi ir didesnės įtakos pajamų vykdymui neturės.

Pagrindiniai rodikliai, darantys įtaką prognozuojamam gyventojų pajamų mokesčiui ir reikalingi išlaidų struktūros skirtumų išlyginimui apskaičiuoti detalizuojami 1 lentelėje.

1 lentelė

|  |  |  |  |  |
| --- | --- | --- | --- | --- |
| **Eil.  Nr.** | **Demografiniai, socialiniai ir kiti rodikliai** | **2018 m.** | **2019 m.** | **Skirtumas tarp  2019 ir 2018 metų** |
| 1. | Gyventojų skaičius | 20483 | 19858 | -625 |
| 2. | Vaikų skaičius nuo 0 iki 6 metų, vnt. | 805 | 780 | -25 |
| 3. | Vaikų skaičius nuo 7 iki 17 metų, vnt. | 1774 | 1753 | -21 |
| 4. | Pensinio amžiaus gyventojų skaičius, vnt. | 5116 | 4984 | -132 |
| 5. | Vietinių kelių ir gatvių ilgis, km | 1247 | 1247 | 0 |
| 6. | Teritorijos plotas, ha | 136683 | 136682 | -1 |
| 7. | Savivaldybei priklausančių švietimo įstaigų naudingas patalpų plotas, m2 | 52700 | 51783 | -917 |
| 8. | Užstatytos teritorijos plotas, ha | 4344 | 4350 | 6 |

Visi rodikliai, išskyrus užstatytos teritorijos plotą (ha), sumažėjo: gyventojų skaičius sumažėjo dėl migracijos -625, pensinio amžiaus gyventojų sumažėjo 132.

Lyginant su kitomis savivaldybės gaunamomis pajamomis, savivaldybės lėšos sudaro 51,86 proc. nuo bendros pajamų sumos. Savivaldybės lėšos skiriamos biudžetinėms įstaigoms išlaikyti, vykdomų projektų savivaldybės daliai finansuoti, socialinei paramai teikti. Savivaldybės lėšų paskirstymas pagal programas pateikiamas lentelėje:

|  |  |  |  |  |  |
| --- | --- | --- | --- | --- | --- |
| **Programos kodas** | **Savivaldybės veiklos programa** | **2018 m. planas** | **2019 m.  projektas** | **2019 ir 2018  metų skirtumas** | **2019 m.  lėšos  procentais** |
|
| 1 | Kaimo plėtros, turizmo ir verslo skatinimo programa | 104,7 | 115 | 10,3 | 1 |
| 2 | Valdymo programa | 2388,7 | 2169,8 | -218,9 | 20 |
| 3 | Infrastruktūros objektų ir gyvenamosios aplinkos tvarkymo ir priežiūros programa | 1930,5 | 1650 | -280,5 | 15 |
| 4 | Aplinkos apsaugos programa |  |  | 0 | 0 |
| 5 | Kultūros ir jaunimo politikos plėtros ir  bendruomeniškumo skatinimo programa | 1188,2 | 1210,6 | 22,4 | 11 |
| 6 | Ugdymo proceso užtikrinimo programa | 3136,4 | 3538,5 | 402,1 | 33 |
| 7 | Socialinės atskirties mažinimo programa | 1968,8 | 2143,1 | 174,3 | 20 |
| 8 | Svikatos apsaugos programa | 36 |  | -36 | 0 |
|  | **Iš viso** | **10753,3** | **10827** | **73,7** | **100** |

2019 m. biudžeto pajamos bus tikslinamos, nes į biudžeto projektą dar nėra įtraukta specialių valstybės dotacijų kelių rekonstrukcijai ir remontui bei valstybės investicijų lėšų .

Molėtų rajono savivaldybės 2019 m. planuojamos biudžeto pajamos pagal finansavimo šaltinius detalizuojamos 2 lentelėje, taip pat pateikiamas 2018 m. ir 2019 m. lyginamasis variantas.

2 lentelė

|  |  |  |  |  |
| --- | --- | --- | --- | --- |
| Finansavimo šaltinis | 2018 m. patikslintas planas tūkst. Eur | 2019 m. projektas tūkst. Eur | Proc. nuo bendros pajamų sumos | Skirtumas tarp  2019 m. projekto  ir 2018 m. patvirtinto  plano |
|
| **1. Savivaldybės lėšos, iš jų:** | **10112,2** | **10336** | 51,86 | 223,8 |
| Pajamos iš mokesčių ir kitų pajamų  (pagal finansinių rodiklių įstatymą) | 10106,2 | 10329 |  | 222,8 |
| Vietinės rinkliavos | 6 | 7 |  | 1 |
| **2. Specialiosios programos lėšos (Aplinkos apsaugos rėmimo programa)** | **40** | **42,5** | 0,21 | 2,5 |
| Mokestis už aplinkos teršimą | 16 | 17,5 |  | 1,5 |
| Mokestis už medžiojamų gyvūnų išteklius | 16 | 16 |  | 0 |
| Mokesčiai už valstybinius gamtos išteklius | 8 | 9 |  | 1 |
| **3. Europos Sąjungos finansinės paramos lėšos** | **3003,4** | **3278,9** | 16,45 | 275,5 |
| **4. Specialiosios tikslinės dotacijos** | **7753,2** | **5858,7** | 29,40 | -1894,5 |
| Mokymo lėšos | 3541 | 3764,9 |  | 223,9 |
| Valstybinėms (valstybės perduotoms savivaldybėms) funkcijoms vykdyti | 1565,4 | 1750,3 |  | 184,9 |
| pagal teisės aktus savivaldybėms perduotoms įstaigoms išlaikyti | 178,4 | 128 |  | -50,4 |
| Specialių poreikių turinčių vaikų išlaikymui iš dalies finansuoti | 59,3 | 67,6 |  | 8,3 |
| Kitos specialios tikslinės dotacijos | 796,4 | 147,9 |  | -648,5 |
| Kita tikslinė dotacija kelių priežiūrai ir rekonstrukcijai | 1112,7 |  |  | -1112,7 |
| Valstybės investicijų programai vykdyti | 500 |  |  | -500 |
| **5. Įstaigų pajamos už prekes ir paslaugas** | 417,2 | 403,7 | 2,03 | -13,5 |
| **6. Turto realizavimo pajamos** | 12 | 10,6 | 0,05 | -1,4 |
| Iš viso: | **21338** | **19930,4** | **100,00** | -1407,6 |

2018 m. savivaldybė gavo ir nepanaudojo 682,3 tūkst. Eur pajamų, iš kurių 193,3 tūkst. Eur biudžetinių įstaigų tikslinės lėšos. 2019 metais šios lėšos pridedamos prie pajamų ir paskirstomos asignavimų valdytojams, likusi suma 489 tūkst. Eur yra savivaldybės lėšos.

Galutinis pajamų išdėstymas ir sprendimo 1 priedo paaiškinimas pateikiamas lentelėje:

|  |  |  |  |
| --- | --- | --- | --- |
| **Pajamos** | **2018 m.** | **2019 m.** | **2019/2018 m.  skirtumas** |
| Iš viso pajamų iš mokesčių, kitų pajamų ir dotacijų | 21338 | 19930,4 | -1407,6 |
| Ankstesniųjų metų nepanaudotos biudžeto lėšos, kuriomis koreguojama einamųjų metų pajamų dalis: | 777,9 | 682,3 | -95,6 |
| t.t. Tikslinės paskirties lėšos | 160,3 | 193,3 | 33 |
| Iš viso su nepanaudotomis lėšomis | 22115,9 | 20612,7 | -1503,2 |
| Finansinių įsipareigojimų (skolintos) lėšos | 450 | 500 | 50 |
| **Iš viso** | **22565,9** | **21112,7** | **-1453,2** |

2019 m. pajamų išdėstymas pagal pajamų rūšis ir procentų dalį pateikiamas diagramoje:

Valstybinėms (perduotoms savivaldybėms) funkcijoms vykdyti specialios tikslinės dotacijos, lyginant su 2018 metais, skirta 184,9 tūkst. Eur daugiau. LR Žemės ūkio ministerija perdavė lėšas naujai valstybės funkcijai- savivaldybės erdvinių duomenų rinkinio tvarkymas (savivaldybėms priskirtiems geodezijos ir kartografijos darbams organizuoti ir vykdyti)- 17,2 tūkst. Eur. LR Sveikatos apsaugos ministerija skyrė lėšas savižudybių prevencijos prioritetų nustatymo užtikrinimo programai – 22,8 tūkst. Eur. Valstybinės funkcijos, perduotos savivaldybei pagal ministerijas ir kitus lėšų perdavėjus, detalizuojamos lentelėje:

|  |  |  |  |  |
| --- | --- | --- | --- | --- |
| **Eil. Nr.** | **Lėšų tiekėjas** | **Lėšų paskirtis** | **Programa** | **Suma** |
| 1. | LR Teisingumo  ministerija | Civilinės būklės aktams registruoti | 2 | 20,4 |
| Valstybės garantuojamai pirminei teisinei pagalbai teikti | 2 | 7,1 |
| Gyventojų registrui tvarkyti ir duomenims valstybės registrui teikti | 2 | 0,3 |
| **Iš viso:** |  | **27,8** |
| 2. | LR socialinės apsaugos  ir darbo ministerija | Socialinėms išmokoms ir kompensacijoms skaičiuoti ir mokėti | 7 | 136,4 |
| Socialinei paramai mokiniams | 7 | 151,9 |
| Socialinėms paslaugoms | 7 | 343,9 |
| Jaunimo teisių apsaugai | 2 | 16,4 |
| Savivaldybių patvirtintoms užimtumo didinimo programoms įgyvendinti | 3 | 85 |
| Būsto nuomos mokesčio daliai kompensuoti | 7 | 0,1 |
| **Iš viso:** |  | **733,7** |
| 3. | Lietuvos vyriausiojo  archyvaro tarnyba | Archyviniams dokumentams tvarkyti | 2 | 13,3 |
| 4. | LR žemės ūkio ministerija | Žemės ūkio funkcijoms atlikti | 2 | 153,2 |
| Melioracijai | 1 | 151 |
| Savivaldybei priskirtai valstybinei žemei ir kitam valstybiniam turtui valdyti, naudoti ir disponuoti juo patikėjimo teise | 2 | 0,4 |
| **Savivaldybės erdvinių duomenų rinkinio tvarkymas** | 2 | 17,2 |
| **Iš viso:** |  | **321,8** |
| 5. | LR Sveikatos apsaugos  ministerija | Sveikos gyvensenos plėtojimas ir mokinių sveikatos įgūdžių stiprinimas ugdymo įstaigose | 8 | 82,8 |
| Sveikos gyvensenos įgūdžių stiprinimas bendruomenėse bei visuomenės sveikatos stebėsenos vykdymas savivaldybėje | 8 | 54,1 |
| **Savižudybių prevencijos prioritetų nustatymo užtikrinimas** | 8 | 22,8 |
| Neveiksnių asmenų būklės peržiūrėjimui užtikrinti | 8 | 0,4 |
| **Iš viso:** |  | **160,1** |
| 6. | LR Vidaus  reikalų ministerija | Priešgaisrinės saugos funkcija | 2 | 446,6 |
| Civilinės saugos funkcija | 2 | 19,5 |
| Gyvenamosios vietos deklaravimo duomenų ir gyvenamosios vietos neturinčių asmenų apskaitos duomenims tvarkyti | 2 | 8,8 |
| **Iš viso:** |  | **474,9** |
| 7. | Lietuvos Respublikos Konkurencijos taryba | Duomenims į suteiktos valstybės pagalbos ir nereikšmingos pagalbos registrą teikti | 2 | 0,6 |
| 8. | Mobilizacijos ir pilietinio pasipriešinimo departamentas prie krašto apsaugos ministerijos | Dalyvauti rengiant ir vykdant mobilizaciją | 2 | 10 |
| 9. | Valstybinė kalbos  inspekcija | Valstybinės kalbos vartojimo ir taisyklingumo kontrolė | 2 | 8,1 |
| **Iš viso specialiosios tikslinės dotacijos savivaldybės biudžetui:** | | |  | **1750,3** |

Pagal mokymo lėšų apskaičiavimo, paskirstymo ir panaudojimo tvarkos aprašą, 2019 metams savivaldybei skirta 3764,9 tūkst. Eur. Savivaldybės įstaigos mokymo lėšas naudoja pagal savivaldybės tarybos patvirtintus tvarkų aprašus. Dotacijos dalis ugdymo reikmėms finansuoti, skirta etatinio mokytojų darbo apmokėjimo II etapui įgyvendinti nuo 2019 m. rugsėjo 1 d. savivaldybei bus skirta vėliau pagal mokinių skaičių 2019 m. rugsėjo 1 d.

2019 metais neformaliojo vaikų švietimo programoms vykdyti skiriama 62 tūkst. Eur iš Europos socialinio fondo agentūros (ES lėšos).

Specialioji tikslinė dotacija pagal teisės aktus savivaldybėms perduotoms įstaigoms išlaikyti, t. y. Molėtų vaikų savarankiško gyvenimo namams, sumažėjo 50,4 tūkst. Eur, nes mažėja iki 2007 metų namuose apgyvendintų vaikų skaičius. Socialinės apsaugos įstaigai išlaikyti skiriama 128 tūkst. Eur.

Kijėlių specialiajam ugdymo centrui LR švietimo, mokslo ir sporto ministerija 2019 m. skiria 67,6 tūkst. Eur tikslinę dotaciją specialių poreikių turinčių vaikų išlaikymui iš dalies finansuoti, 8,3 tūkst. Eur daugiau nei praėjusiais metais (59,3 tūkst. Eur).

Įstaigos planuoja surinkti 403,7 tūkst. Eur už teikiamas paslaugas (pajamos pagal kiekvieną įstaigą išdėstytos sprendimo projekto 2 priede), t.y. 7,1 tūkst. Eur mažiau nei 2018 m. (410,8 tūkst. Eur).

Europos Sąjungos finansinės paramos lėšos – 3200 tūkst. Eur 2019 m. numatytos įgyvendinamiems projektams ir programoms finansuoti. Iš Europos Sąjungos lėšų bus finansuojama: savivaldybės pastatų modernizavimas, viešųjų erdvių, infrastruktūros sutvarkymas, socialinio būsto įsigijimas ir kiti savivaldybės vykdomi projektai.

Vadovaujantis Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsniu, savivaldybės skola negali viršyti 60 proc. šio įstatymo 6 priede nurodytų prognozuojamų savivaldybės biudžeto pajamų (10329 tūkst. Eur). Bendras skolos limitas Savivaldybei 2019 metams – 6197,4 tūkst. Eur ( 10329 x 60 proc.).

2019 m. sausio 1 d. savivaldybės įsipareigojimų suma yra 3046,5 tūkst. Eur ir bendras savivaldybės skolos limitas panaudotas 29,5 proc., todėl savivaldybė planuoja skolintis 500 tūks. Eur paskolų grąžinimui.

2018 m. gruodžio 31 d. savivaldybės biudžeto kreditorinis įsiskolinimas sudarė 3074,8tūkst. Eur,Iš šios sumos 3006,9 tūkst. Eur sudaro paskolos, 39,6 tūkst. Eur – įsipareigojimai pagal valstybės dotacijos sutartį, 28,3 tūkst. Eur įstaigų skola tiekėjams. Per 2018 m. savivaldybės biudžetinių įstaigų kreditorinis įsiskolinimas sumažintas 6,5 tūkst. Eur, tačiau įvertinus bendrą įsipareigojimų sumą, mokėtinos sumos išaugo 11,7 tūkst. Eur, nes bendra įsipareigojimų suma 2018 m. sausio 1 d. buvo 3063,1 tūkst. Eur.

**1.2. IŠLAIDOS**

Planuojami 2019 metų biudžeto asignavimai – 21112,7 tūkst. Eur. Jų paskirstymas pagal vykdomas programas, asignavimų valdytojus ir finansavimo šaltinius išdėstytas sprendimo 3 priede.

2019 m. savivaldybės biudžeto planuojamos gauti pajamos -19930,4 tūkst. Eur papildomos 682,3 tūkst. Eur, t. y. 2018 m. nepanaudota pajamų dalimi. Ši suma skiriama išlaidoms dengti, tame tarpe 28,3 tūkst. Eur numatyta trumpalaikiams įsipareigojimams, buvusiems 2018 metų gruodžio 31 dienai, padengti (6 priedas) ir 193,3 tūkst. Eur tikslinės paskirties asignavimams (7 priedas). Likusi 460,7 tūkst. Eur nepanaudota asignavimų dalis perskirstoma 2019 m. asignavimams finansuoti.

Valstybinėms funkcijoms (perduotoms savivaldybėms) vykdyti, mokymo lėšoms finansuoti ir kitoms iš valstybės biudžeto specialių tikslinių dotacijų finansuojamoms sritims, planuojamos ministerijų nustatytos sumos.

Didžiausias asignavimų valdytojas - Savivaldybės administracija, kurios planuojamos

2019 metų išlaidos sudaro 9781,6 tūkst. Eur , iš kurių 137,2 tūkst. Eur praėjusių metų tikslinės lėšos ir 22,8 tūkst. Eur 2018 m. gruodžio 31 d. susidarę trumpalaikiai įsipareigojimai.

Savivaldybės 2019 metų biudžeto asignavimų su tikslinėmis ir paskolų lėšomis paskirstymas pagal veiklos programas pateikiamas lentelėje:

|  |  |  |  |  |  |
| --- | --- | --- | --- | --- | --- |
| **Programos kodas** | **Savivaldybės veiklos programa** | **2018 m.  planas** | **2019 m. projektas tūkst. Eur** | **Skirtumas tarp 2019 m. ir 2018 m.** | 2019 m. plano procentai nuo bendros asignavimų sumos |
|
| 1 | Kaimo plėtros, turizmo ir verslo skatinimo programa | 255,7 | 266 | 10,3 | 1,3 |
| 2 | Valdymo programa | 3356,4 | 3434,4 | 78 | 16,3 |
| 3 | Infrastruktūros objektų ir gyvenamosios aplinkos tvarkymo ir priežiūros programa | 7550,7 | 4859,1 | -2691,6 | 23,0 |
| 4 | Aplinkos apsaugos programa | 65,5 | 86 | 20,5 | 0,4 |
| 5 | Kultūros ir jaunimo politikos plėtros ir  bendruomeniškumo skatinimo programa | 1236,5 | 1270,2 | 33,7 | 6,0 |
| 6 | Ugdymo proceso užtikrinimo programa | 7034 | 7668,4 | 634,4 | 36,3 |
| 7 | Socialinės atskirties mažinimo programa | 2960,7 | 3368,5 | 407,8 | 16,0 |
| 8 | Sveikatos apsaugos programa | 106,4 | 160,1 | 53,7 | 0,8 |
|  | **Iš viso** | **22565,9** | **21112,7** | **-1453,2** | 100 |

Savivaldybės 2019 metų biudžeto asignavimų su tikslinėmis ir paskolų lėšomis paskirstymas pagal veiklos programas pateikiamas diagramoje:

Didžiausia dalis nuo visų savivaldybės pajamų skiriama ugdymo proceso užtikrinimo programai- 36,3 procento.

Ugdymo proceso užtikrinimo programą sudaro šios finansavimo lėšos:

|  |  |  |  |  |
| --- | --- | --- | --- | --- |
| **Finansavimo lėšos** | **2018 m.  vykdymas** | **2019 m.  projektas** | **2019 ir 2018 m. skirtumas** | **Pastabos** |
| Mokymo lėšos | 3540,3 | 3764,9 | 224,6 | Lėšos skirtos pagal LR Švietimo, mokslo ir sporto ministro įsakymą, lėšos paskirstomos visoms mokykloms pagal mokymo lėšų apskaičiavimo, paskirstymo ir panaudojimo tvarkos aprašą (sprendimo 3 priedas) |
| Savivaldybės biudžeto  lėšos | 3130,8 | 3538,5 | 407,7 | Paskirstomos įstaigoms pagal pateiktus 2019 m. projektus. Lėšos skiriamos aptarnaujančio personalo darbo užmokesčiui ir kitoms išlaidoms. |
| Specialiosios tikslinės dotacijos lėšos | 59,3 | 67,6 | 8,3 | Lėšos skirtos pagal LR Švietimo, mokslo ir sporto ministro įsakymą -Kijėlių specialiojo ugdymo centrui |
| Pajamos už paslaugas | 193,8 | 217,9 | 24,1 | Švietimo įstaigų planuojamos uždirbti pajamos, įstaigų numatytoms išlaidoms finansuoti |
| ES finansinės paramos lėšos | 50,1 | 62 | 11,9 | Lėšos skirtos pagal Lietuvos mokinių neformaliojo švietimo centro raštą, neformaliojo švietimo tiksliniam finansavimui |
| Valstybės lėšos | 6,6 | 17,5 | 10,9 | Lėšos skirtos pagal LR Švietimo, mokslo ir sporto ministro įsakymą. Mokytojų, dirbančių pagal neformaliojo vaikų švietimo programas, darbui apmokėti. Lėšos skirtos Molėtų menų mokyklai (13,9) ir Molėtų r. kūno kultūros ir sporto centrui (3,6) |
| Kita tikslinė dotacija | 2,5 |  | -2,5 | Molėtų gimnazijai skirtos valstybės lėšos mokytojų darbo vietų optimizavimui |
| **Iš viso:** | **6983,4** | **7668,4** | **685** |  |

2019 m. padidėjo mokymo lėšos dėl etatinio darbo apmokėjimo, 10 procentų padidintas mokytojų, dirbančių pagal ikimokyklinio ir priešmokyklinio ugdymo programas, padidėjo švietimo pagalbos specialistų (spec. pedagogų, psichologų) koeficientai.

Savivaldybė kompensuodama mokymo lėšų trūkumą, skiria papildomą finansavimą mokykloms iš savivaldybės lėšų švietimo pagalbos specialistų išlaikymui, ugdymo procesui organizuoti – tai sudaro 73,5 tūkst. Eur. Daugiausia savivaldybės lėšų skiriama Molėtų r. Švietimo pagalbos tarnybos, Molėtų menų mokyklos ir Molėtų r. kūno kultūros ir sporto centrui išlaikymui, nes finansavimas iš mokymo lėšų šioms įstaigoms lyginant su praeitais metais sumažėjo per pusę.

Pagal mokymo lėšų apskaičiavimo, paskirstymo ir panaudojimo tvarkos aprašo 4 priedo redakciją nuo 2019 m. rugsėjo 1 d. mokymo lėšos mažoms bendrojo ugdymo klasėms bus skiriamos tik tuo atveju, jei savivaldybės skirs papildomų lėšų iš savo biudžetų iki mažiausios sąlyginės klasės išlaikymo, todėl esamais skaičiavimais savivaldybė numatė 81,5 tūkst. Eur savivaldybės lėšų ugdymo procesui užtikrinti.

Molėtų rajono ugdymo įstaigoms skiriamas finansavimas, mokinių skaičius ir jų pokytis pateikiamas aiškinamojo rašto 1 priede.

Į infrastruktūros objektų ir gyvenamosios aplinkos ir priežiūros programą įeina savivaldybės finansuojami statybos darbai, Europos Sąjungos lėšomis finansuojami projektai ir programos, tikslinės lėšos savivaldybės įgyvendinamiems projektams, seniūnijoms skiriamos lėšos, savivaldybės subsidija UAB Molėtų autobusų parkui už transporto paslaugų patiriamus nuostolius ir kitos su infrastruktūra ir gyvenamąja aplinka susijusios išlaidos. Ši programa sudaro 23 procentus visų paskirstytų asignavimų (4859,1 tūkst. Eur). 2019 metais savivaldybės vykdomi projektai ir Europos Sąjungos finansinės paramos, valstybės dotacijų ir savivaldybės lėšų dalis tenkanti 2019 metams pateikiami aiškinamojo rašto 2 priede.

Pagal valdymo programą finansuojama savivaldybės administracijos veikla, išlaikoma Molėtų rajono ugniagesių tarnyba ir Molėtų r paslaugų centras, apmokamos palūkanos ir grąžinamos paskolos. Valdymo programa sudaro 16,3 procento (3434,4 tūkst. Eur)

Socialinės atskirties mažinimo programai skiriama 16 procento nuo visų pajamų, t.y. 3368,5 tūkst. Eur. Socialinės išmokos ir kompensacijos, socialinė parama mokiniams, socialinės paslaugos, socialinių programų vykdymas, gyvenamųjų patalpų pritaikymas neįgaliesiems, socialinių būstų remontas ir įsigijimas, jaunų šeimų įsikūrimo išlaidos apmokamos iš socialinės atskirties programos. Skiriamas finansavimas Molėtų rajono Alantos senelių globos namams, Molėtų socialinės paramos centrui ir Molėtų vaikų savarankiško gyvenimo namams. 2019 m. 20 procentų didinami socialinių paslaugų srities darbuotojų minimalieji pareiginės pastoviosios dalies koeficientai, atsižvelgiama į kvalifikacinę kategoriją.

Kultūros ir jaunimo politikos plėtros ir bendruomeniškumo skatinimo programa (1270,2 tūkst. Eur) remiamos jaunimo užimtumo programos, nevyriausybinių organizacijų veikla, architektūrinių paveldo objektų projektai ir kitos kultūros programos. Molėtų kultūros centras, Molėtų krašto muziejus ir Molėtų rajono savivaldybės viešoji biblioteka išlaikomos pagal šią programą. 2018 m. spalio 4 d. pasirašytas Memorandumas dėl bendradarbiavimo siekiant didinti savivaldybių kultūros įstaigų kultūros ir meno darbuotojų darbo apmokėjimą. Todėl valstybės lėšomis, 32 eurais didinamas kultūros ir meno darbuotojų darbo užmokestis. Atsižvelgiant į Memorandumo nuostatą, kad savivaldybė turi skirti tokį patį papildomą finansavimą savivaldybės kultūros ir meno darbuotojų atlyginimams didinti, taikant vienodo papildomo prisidėjimo principą, savivaldybė skiria po 32 eurus kiekvienai kultūros ir meno pareigybei. 64 eurų darbo užmokesčio padidėjimas realizuojamas per darbuotojų pareiginės algos pastoviosios dalies koeficientą.

Pagal kaimo plėtros, turizmo ir verslo skatinimo programą (266 tūkst. Eur) finansuojamos smulkaus verslo, VŠĮ Molėtų turizmo ir verslo informavimo centro programos. LR žemės ūkio ministerijos skirtos lėšos melioracijai.

Pagal sveikatos apsaugos programą (160,1 tūkst. Eur) finansuojamos valstybinės (savivaldybei perduotos) funkcijos: sveikos gyvensenos plėtojimas ir mokinių sveikatos įgūdžių stiprinimas ugdymo įstaigose, sveikos gyvensenos įgūdžių stiprinimas bendruomenėse bei visuomenės sveikatos stebėsenos vykdymas savivaldybėje, savižudybių prevencijos prioritetų nustatymo užtikrinimas, neveiksnių asmenų būklės peržiūrėjimo užtikrinimas.

Aplinkos apsaugos programa (86 tūkst. Eur) finansuojama pagal Molėtų rajono savivaldybės tarybos einamiesiems metams patvirtintą aplinkos apsaugos rėmimo specialiąją programą. Aplinkos apsaugos rėmimo specialiajai programai skiriamos visos planuojamos 2019 m. pajamos iš mokesčių už aplinkos teršimą, už medžiojamus gyvūnus ir kitus gamtos išteklius- 42,5 tūkst. Eur.

2019 m. savivaldybės pajamų palyginimas tarp 2019 ir 2018 metų pateikiamas diagramoje:

Savivaldybės 2019 m. biudžeto projektas paskelbtas savivaldybės interneto svetainėje 2019 m. sausio 31 d.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymas

Lietuvos Respublikos biudžeto sandaros įstatymas

Lietuvos Respublikos 2019 metų valstybės biudžeto ir savivaldybių biudžetų finansinių rodiklių patvirtinimo įstatymas

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės-pajamų plano nevykdymas, tai sutrikdytų savivaldybės savarankiškųjų funkcijų vykdymą.

Teigiamos –2019 metų savivaldybės biudžeto patvirtinimas užtikrins savivaldybės funkcijų ir valstybinių (perduotų savivaldybei) funkcijų vykdymą.

**4. Priemonės sprendimui įgyvendinti**

Patvirtinus Molėtų rajono savivaldybės 2019 m. biudžetą, įstaigų vadovai-asignavimų valdytojai patvirtins išlaidų sąmatas pagal programas ir finansavimo šaltinius.

**5. Lėšų poreikis ir jų šaltiniai**

Paskirstomi biudžeto asignavimai 2019 metams: prognozuojamos Molėtų rajono savivaldybės biudžeto pajamos, valstybės biudžeto specialiųjų tikslinių dotacijų lėšos ir įstaigų planuojamos gauti pajamos už išlaikymą ir savo teikiamas paslaugas.

**6. Vykdytojai, įvykdymo terminai**

Savivaldybės administracija, biudžetinių įstaigų vadovai-asignavimų valdytojai.

Aiškinamojo rašto „Dėl Molėtų rajono savivaldybės

2019 m. biudžeto patvirtinimo“

1 priedas

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Molėtų rajono savivaldybės ugdymo įstaigoms skiriamas finansavimas ir lėšų**  **vienam mokiniui/vaikui paskaičiavimas 2019 ir 2018 m.** | | | | | | | | | | |
|  |  |  |  |  |  |  |  |  |  |  |
| **Eil.  Nr.** | **Įstaigos pavadinimas** | **Skirta lėšų  tūkst. Eur  2019 m.** | **Mokinių  skaičius** | **Lėšos vienam mokiniui/ vaikui Eur** | **Skirta lėšų  tūkst. Eur  2018 m.** | **Mokinių  skaičius** | **Lėšos vienam mokiniui/ vaikui Eur** | **Skiriamų lėšų pokytis tūkst. Eur lyginant su 2018 m.** | **Mokinių skaičiaus pokytis lyginant su 2018 m.** | **Lėšų pokytis vienam mokiniui/vaikui lyginant su 2018 m.** |
| 1. | Molėtų gimnazija | 948 | 389 | 2437,0 | 941,7 | 412 | 2285,7 | 6,3 | -23 | 151,3 |
| 2. | Molėtų progimnazija | 884,7 | 367 | 2410,6 | 822,8 | 386 | 2131,6 | 61,9 | -19 | 279,0 |
| 3. | Molėtų pradinė mokykla | 704,1 | 369 | 1908,1 | 696,9 | 376 | 1853,5 | 7,2 | -7 | 54,7 |
| **Iš viso miesto mokyklos (vidurkis)** | | **2536,8** | **1125** | 2254,9 | **2461,4** | **1174** | 2096,6 | 75,4 | -49 | 158,3 |
| 4. | Molėtų r. Alantos gimnazija | 606,7 | 184 | 3297,3 | 572 | 193 | 2963,7 | 34,7 | -9 | 333,6 |
| 5. | Molėtų r. Giedraičių A. Jaroševičiaus gimnazija | 684,3 | 204 | 3354,4 | 636,4 | 218 | 2919,3 | 47,9 | -14 | 435,1 |
| **Iš viso kaimo gimnazijos (vidurkis)** | | **1291** | **388** | 3327,3 | **1208,4** | **411** | 2940,1 | 82,6 | -23 | 387,2 |
| 6. | Molėtų r. Inturkės pagrindinė mokykla | 261,9 | 53 | 4941,5 | 248,6 | 58 | 4286,2 | 13,3 | -5 | 655,3 |
| 7. | Molėtų r. Joniškio mokykla-daugiafunkcis centras | 300,8 | 59 | 5098,3 | 298,7 | 57 | 5240,4 | 2,1 | 2 | -142,0 |
| 8. | Molėtų r. Suginčių pagrindinė mokykla | 346,4 | 71 | 4878,9 | 353,3 | 76 | 4648,7 | -6,9 | -5 | 230,2 |
| **Iš viso kaimo pagrindinės (vidurkis)** | | **909,1** | **183** | 4967,8 | **900,6** | **191** | 4715,2 | 8,5 | -8 | 252,6 |
| **Iš viso mokyklos (vidurkis)** | | **4736,9** | **1696** | **2793,0** | **4570,4** | **1776** | **2573,4** | **166,5** | **-80** | **219,6** |
| 9. | Molėtų r. "Saulutės" vaikų lopšelis-darželis | 582,1 | 201 | 2896,0 | 532,7 | 192 | 2774,5 | 49,4 | 9 | 121,5 |
| 10. | Molėtų r. "Vyturėlio" vaikų lopšelis-darželis | 826,1 | 249 | 3317,7 | 752,7 | 252 | 2986,9 | 73,4 | -3 | 330,8 |
| **Iš viso vaikų darželiai (vidurkis)** | | 1408,2 | 450 | 3129,3 | 1285,4 | 444 | 2895,0 | 122,8 | 6 | 234,3 |
| 11. | Molėtų r. Kijėlių specialusis ugdymo centras | 280,3 | 22 | 12740,9 | 258 | 20 | 12900,0 | 22,3 | 2 | -159,1 |
| **Neformaliojo ugdymo įstaigos** | | | | | | | | | | |
| 12. | Molėtų menų mokykla | 378,8 | 296 | 1279,7 | 371,9 | 288 | 1291,3 | 6,9 | 8 | -11,6 |
| 13. | Molėtų r. kūno kultūros ir sporto centras | 250,8 | 204 | 1229,4 | 245,9 | 235 | 1046,4 | 4,9 | -31 | 183,0 |
| **Iš viso neformaliojo ugdymo įstaigų:** | | 629,6 | 500 | 1259,2 | 617,8 | 523 | 1181,3 | 11,8 | -23 | 77,9 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | Aiškinamojo rašto "Dėl Molėtų rajono savivaldybės 2019 m. biudžeto patvirtinimo" | | | |
|  |  |  |  | 2 priedas | |  |  |
|  |  |  |  |  |  |  |  |
| **Molėtų rajono savivaldybės vykdomų projektų planuojamas 2019 m. lėšų poreikis pagal finansavimo šaltinius eurais** | | | | | | | |
|  | |  | | | | | |
|  |  | **Planuojamas lėšų poreikis 2019 m.** | | | | | |
| Eil Nr | Projekto pavadinimas | Planuo- jamas  2019 m. finansa- vimas  iš viso | Europos Sąjungos+ Valstybės biudžeto lėšos | Savival- dybės  lėšos | Kitos lėšos | Valsty-  bės dotacija | Planuo- jamos gauti dotacijos (teikiamos paraiškos) |
| 1 | Molėtų miesto Ąžuolų ir Kreivosios gatvių teritorijų išnaudojimas įrengiant universalią daugiafunkcinę aikštę | 22699 | 10000 | 10000 |  | 2699 |  |
| 2 | Viešosios aktyvaus laisvalaikio infr. plėtra II etapas | 100951 | 50800 |  |  | 50151 | 23587 |
| 3 | Molėtų miesto centrinės dalies kompleksinis sutvarkymas (I etapas) | 498600 | 360000 | 138600 |  |  | 37395 |
| 4 | Socialinio būsto fondo plėtra Molėtų rajono savivaldybėje | 271300 | 271300 |  | 9100 |  |  |
| 5 | Turizmo e-rinkodaros priemonių taikymas rytų Aukštaitijos žinomumui ir lankomumui didinti | 21930 | 21330 | 600 | 3100 |  |  |
| 6 | Sveikos gyvensenos skatinimas Molėtų rajono savivaldybėje | 64500 | 60400 | 4100 |  |  | 9675 |
| 7 | Kompleksinių paslaugų šeimai prieinamumo didinimas | 61000 | 61000 |  |  |  |  |
| 8 | Kūrybiškumą skatinančių edukacinių erdvių kūrimas Molėtų gimnazijos patalpose | 265781 | 225781 | 40000 |  |  | 39867 |
| 9 | Viešosios infrastruktūros gerinimas Mindūnų sen., pritaikant ją žuvininkystės verslo ir visuomenės poreikiams | 63300 | 57000 | 6300 |  |  |  |
| 10 | Viešosios infrastruktūros ir rekreacinės turizmo žvejybos plėtra "Žvejybos rojuje" Mindūnuose | 17100 | 15900 | 1200 |  |  |  |
| 11 | Molėtų miesto viešosios erdvės atnaujinimas meninėmis skulptūromis | 14000 | 12917 | 1083 |  |  |  |
| 12 | Senjorų socialinė integracija (INTERREG) | 76792 | 70400 | 6392 |  |  |  |
| 13 | Vandens resursų panaudojimas ekoturizmo plėtrai Latvijoje ir Lietuvoje (INTERREG) | 73986 | 67500 | 6486 |  |  |  |
| 14 | Sinerginės saugumo platformos sukūrimas Latvijos ir Lietuvos pasienyje (INTERREG) | 34827 | 32000 | 2827 |  |  |  |
| 15 | Atgailos kanauninkų vienuolyno namo kapitalinis remontas pritaikant amatų centro ir bendruomenės poreikiams | 82845 | 55600 |  |  | 27245 |  |
| 16 | Bešeimininkių apleistų, kraštovaizdį darkančių statinių likvidavimas Molėtų rajono savivaldybėje | 119986 | 90907 |  |  | 29079 |  |
| 17 | Molėtų m. Pastovio g.,S.Nėries g. ir Siesarties g. rekonstrukcija | 64661 | 46151 | 7954 |  | 10556 |  |
| 18 | Dviračių ir pėsčiųjų takų tinklo palei Ąžuolų g. iki mokyklų komplekso plėtra didinant atskirų Molėtų miesto teritorijų tarpusavio integracija | 146090 | 117758 | 28332 | 22791 |  |  |
| 19 | Molėtų rajono Suginčių mokyklos pastato modernizavimas, sudarant sąlygas efektyvesniam pastato erdvių išnaudojimui bei daugiafunkciškumui | 191088 | 120610 | 70478 |  |  |  |
| 20 | Molėtų rajono atliekų tvarkymo infrastruktūros plėtra | 27176 |  | 17524 |  | 9653 |  |
| 21 | Toliejų kaimo bendruomenės poreikiams skirto viešojo pastato atnaujinimas | 135510 | 108408 | 27102 |  |  |  |
| 22 | Videniškių mokyklos pastato rekonstrukcija pritaikant bendruomenės poreikiams | 286097 | 137878 | 148219 |  |  |  |
| 23 | Molėtų ir aplinkinių rajonų kultūros ir gamtos paveldo objektų viešinimas išplėtotos realybės priemonėmis (15 %) | 1054 |  |  |  | 1054 |  |
| 24 | Paslaugų ir asmenų aptarnavimo kokybės gerinimas Molėtų r. savivaldybės administracijoje | 96468 | 96468 |  |  |  |  |
| 25 | Kraštovaizdžio planavimas, tvarkymas ir būklės gerinimas Molėtų rajone | 268616 | 194693 | 73923 |  |  | 40292 |
| 26 | Molėtų r. pirminės sveikatos priežiūros centro veiklos efektyvumo didinimas“ įgyvendinimo | 93333 | 86333 | 7000 |  |  |  |
| 27 | Rytų Aukštaitijos miestai ir miesteliai – informavimo apie lankytinas vietas stiprinimas ženklinimo priemonėmis | 37549 | 31916 | 5632 |  |  |  |
| 28 | Informacinės infrastruktūros plėtra Ignalinos, Molėtų ir Utenos rajonuose | 33333 | 28333 | 5000 |  |  | 5000 |
| 29 | Molėtų miesto J. Janonio g. gyvenamojo kvartalo viešosios infrastruktūros sutvarkymas | 146113 | 96113 | 50000 |  |  | 10959 |
| 30 | Molėtų miesto centrinės dalies kompleksinis sutvarkymas (II etapas) | 100000 | 92500 | 7500 |  |  | 7500 |
| 31 | Privačių namų prijungimas prie nuotekų surinkimo infrastruktūros Molėtų mieste | 140000 |  | 40000 |  | 100000 |  |
| Iš viso: | | **3556685** | **2619997** | **706253** | **34991** | **230435** | **174275** |

|  |  |  |
| --- | --- | --- |
| Savivaldybės lėšų mažinimas planuojama dotacija: | 174275 |  |
| **Savivaldybės lėšų preliminarus poreikis**  **investiciniams projektams:** | **531978** |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_